
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO FORMAVIMO IR PERTVARKYMO PROJEKTO PATVIRTINIMO 
2014 m. spalio 9 d. Nr. AT-994
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 2 punktu, Lietuvos Respublikos Vyriausybės 1992 m. gegužės 12 d. nutarimu Nr. 343 ,,Dėl specialiųjų žemės ir miško naudojimo sąlygų patvirtinimo“, Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, Žemės sklypų formavimo ir pertvarkymo projektų rengimo ir įgyvendinimo taisyklėmis, patvirtintomis Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) 68 punktu, Nacionalinės žemės tarnybos prie Žemės ūkio ministerijos žemės valdos projekto 2014 m. rugsėjo 19 d. patikrinimo aktu Nr. TPA–(8.18.)–2747 ir atsižvelgdamas į Dalės Onusaitienės prašymą:
   
1.Tvirtinu projekto iniciatorės Dalės Onusaitienės projekto rengėjo UAB „Archigrupė“ (kvalifikacijos pažymėjimo Nr. 2R-FP-765, išduotas 2013 m. birželio 27 d.), parengtą Žemės sklypų formavimo ir pertvarkymo projektą (toliau - Projektas), kuriuo suformuojamas 0,1326 ha žemės sklypas Smėlio g.15, Gelgaudiškio m., Šakių raj.sav., po Dalei  Onusaitienei nuosavybės teise priklausančiais pastatais (registro Nr.70/2972). Žemės sklypui nustatoma pagrindinė naudojimo paskirtis – kita, būdas – vienbučių ir dvibučių gyvenamųjų pastatų teritorijos. Žemės  sklypui yra taikomos I, VI, XLIX ir XXXIV punktuose išvardintos specialiosios žemės ir miško naudojimo sąlygos ir  0,0012 ha kelio servitutas  (tarnaujantis daiktas), suteikiantis teisę naudotis  pėsčiųjų taku.




2. Įpareigoju planavimo iniciatorę Dalę Onusaitienę informaciją apie Šakių rajono  administracijos direktoriaus įsakymą, kuriuo patvirtintas Projektas, paskelbti vietinėje spaudoje.

        
3. P a ž y m i u, kad patvirtintas Projektas įsigalioja kitą dieną po jo paskelbimo vietinėje spaudoje. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 

4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                                   Juozas Puodžiukaitis

